pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ปลัด พม. ลงพื้นที่ตรวจเยี่ยมโครงการ “ปทุมธานีโมเดล”
วันเสาร์ที่ 1 กรกฎาคม 2560
ปลัด พม. ลงพื้นที่ตรวจเยี่ยมโครงการ “ปทุมธานีโมเดล”
ปลัด พม. ลงพื้นที่ตรวจเยี่ยมโครงการ “ปทุมธานีโมเดล”  พร้อมชูชุมชนแก้วนิมิตรเป็นชุมชนตัวอย่าง ตามแนวทาง “ประชารัฐ”
หลังรื้อย้ายแล้วก่อสร้างชุมชนใหม่ 98 หลัง
วันนี้ (1 ก.ค.60) เวลา 09.00 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่า นายไมตรี อินทุสุต ปลัดกระทรวงการพัฒนาสังคมและความมั่นคงของมนุษย์ (ปลัด พม.) ลงพื้นที่เพื่อตรวจเยี่ยมความคืบหน้าโครงการพัฒนาที่อยู่อาศัย “ปทุมธานีโมเดล” ชุมชนแก้วนิมิตร ซึ่งเป็นชุมชนแรกที่เข้าร่วมโครงการ และได้รับการสนับสนุนสินเชื่อจากสถาบันพัฒนาองค์กรชุมชน (องค์การมหาชน) เพื่อจัดซื้อที่ดินและสร้างบ้านใหม่ จํานวน 98 หลังคาเรือน (100 ครอบครัว) ซึ่งเริ่มก่อสร้างบ้านตั้งแต่เดือนสิงหาคม 2559 ปัจจุบัน การก่อสร้างบ้านใหม่เกือบแล้วเสร็จทั้งโครงการ ณ ชุมชนแก้วนิมิตร ตําบลคลองหนึ่ง อําเภอคลองหลวง จังหวัดปทุมธานี
นายไมตรี กล่าวว่า ชุมชนแก้วนิมิตร เดิมปลูกสร้างบ้านเรือนอยู่ริมคลองหนึ่ง ชาวบ้านส่วนใหญ่นับถือศาสนาอิสลาม ประกอบอาชีพรับจ้างทั่วไป เมื่อรัฐบาลมีโครงการแก้ไขปัญหาชุมชนที่รุกล้ําลําคลองสาธารณะในจังหวัดปทุมธานี โดยเฉพาะในบริเวณริมคลองหนึ่ง ชุมชนแก้วนิมิตรเป็นชุมชนแรกที่เข้าร่วมโครงการพัฒนาที่อยู่อาศัย “ปทุมธานีโมเดล” โดยรวมตัวกันจัดตั้งกลุ่มออมทรัพย์ และในเวลาต่อมาได้จัดตั้งเป็นสหกรณ์เคหสถาน ใช้ชื่อว่า “สหกรณ์บ้านมั่นคงไทยมุสลิมสามัคคี จํากัด” มีสมาชิกจํานวน 100 ครัวเรือน จัดซื้อที่ดินแปลงใหม่ขนาด 5 ไร่ 42 ตารางวา (อยู่ห่างจากชุมชนเดิมประมาณ 5 กิโลเมตร) เพื่อก่อสร้างบ้านใหม่จํานวน 98 หลังคาเรือน (100 ครอบครัว) ทั้งนี้ พอช. ได้สนับสนุนการจัดสร้างบ้านใหม่ โดยมีแบบบ้านทั้งหมด 3 แบบ คือ 1) บ้านแฝดสองชั้น ขนาด 56 ตารางเมตร 2) บ้านแฝดสองชั้น ขนาด 63 ตารางเมตร และ 3) บ้านแฝดสองชั้น ขนาด 77 ตารางเมตร ซึ่งราคาก่อสร้างพร้อมที่ดินต่อหลังประมาณ 272,000 - 295,000 บาท ระยะเวลาผ่อนส่ง 15 ปี อัตราผ่อนส่งเดือนละ 2,500 - 3,000 บาท
นายไมตรี กล่าวต่อไปว่า พอช. ได้จัดตั้งศูนย์ปฏิบัติการที่อยู่อาศัยปทุมธานีโมเดล (ศปก.ทปม.) เพื่อบูรณาการดําเนินงานร่วมกับหน่วยงานที่เกี่ยวข้องในการแก้ไขปัญหาและจัดสร้างบ้านมั่นคงรองรับชาวบ้านริมคลองในจังหวัดปทุมธานี จํานวน 16 ชุมชน รวม 1,084 ครัวเรือน โดย ศปก.ทปม. มีแผนรองรับเรื่องที่อยู่อาศัยของชาวบ้านอยู่ที่รุกล้ําลําคลอง 4 แนวทาง คือ แนวทางที่ 1 จัดทําโครงการบ้านมั่นคงในที่ดินราชพัสดุบริเวณคลองเชียงรากใหญ่ พื้นที่ 30 ไร่ ขณะนี้อยู่ในระหว่างการออกแบบผังชุมชนและออกแบบบ้าน เบื้องต้นมีชาวบ้านที่จะเข้าร่วมจํานวน 289 ครัวเรือน แนวทางที่ 2 พัฒนาที่อยู่อาศัยในที่ดินเดิม รวม 65 ครัวเรือน แนวทางที่ 3 จัดซื้อที่ดินแปลงใหม่จากเอกชน เพื่อสร้าง บ้าน รองรับชาวบ้าน จํานวน 129 ครัวเรือน เช่น ชุมชนแก้วนิมิตร ซื้อที่ดินเนื้อที่ 5 ไร่เศษ ขณะนี้ การสร้างบ้าน 98 หลังคาเรือน (100 ครัวเรือน) ใกล้จะแล้วเสร็จทั้งชุมชน และ แนวทางที่ 4 เช่าหรือซื้ออาคารในโครงการที่มีอยู่แล้ว
“ชุมชนแก้วนิมิตร เป็นชุมชนตัวอย่างที่ชาวชุมชนให้ความร่วมมือกับภาครัฐในการจัดระเบียบชุมชนที่ปลูกสร้างบ้านเรือนรุกล้ําลําคลอง ซึ่งถือว่าเป็นการคืนคลองให้แก่สังคม เพื่อให้การระบายน้ําคล่องตัว น้ําในคลองไหลได้สะดวก เพราะไม่มีบ้านเรือนตั้งขวางทางเดินของน้ํา สภาพแวดล้อมในคลองจะกลับคืนมา ขณะเดียวกันพี่น้องจะได้มีที่อยู่อาศัยใหม่เป็นของตนเองอย่างมั่นคงถาวรและปลอดภัย ด้วยสิ่งแวดล้อมที่ดี เพื่อการอยู่อาศัยอย่างมีความสุขในระยะยาว” นายไมตรี กล่าวในตอนท้าย
รัฐบาลไทย-ข่าวทำเนียบรัฐบาล-รองโฆษกฯ ไตรศุลีฯ เผยประธานาธิบดีสหรัฐฯ แจงลิสต์ประเทศไทยมีระบบป้องกันดีที่สุดอันดับ 6 ของโลก
วันพฤหัสบดีที่ 27 กุมภาพันธ์ 2563
รองโฆษกฯ ไตรศุลีฯ เผยประธานาธิบดีสหรัฐฯ แจงลิสต์ประเทศไทยมีระบบป้องกันดีที่สุดอันดับ 6 ของโลก
รองโฆษกฯ ไตรศุลีฯ เผยประธานาธิบดีสหรัฐฯ แจงลิสต์ประเทศไทยมีระบบป้องกันดีที่สุดอันดับ 6 ของโลก
วันที่ 27 ก.พ. 2563 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เผยนายโดนัลด์ ทรัมป์ ประธานาธิบดีสหรัฐอเมริกา ได้แถลงข่าวเกี่ยวกับไวรัสโคโรนา โดยเปิดเผยรายงานจากมหาวิทยาลัยจอนส์ ฮอปกินส์ ได้รับการจัดอันดับทุกประเทศในโลก โดยให้เป็นประเทศที่มีความเข้มแข็งด้านความมั่นคงด้านสุขภาพ (Health security) ประเทศไทยติดท็อปเท็นเป็นอันดับที่ 6 จากทั้งหมด 195 ประเทศ และเป็นประเทศกําลังพัฒนาประเทศเดียวที่ถูกจัดให้อยู่ในอันดับท็อปเท็นของโลกอันดับที่ 1 ในเอเชีย สําหรับประเทศที่มีความพร้อมในการเตรียมตัวรับมือโรคระบาดดีที่สุดในโลก และมีระบบการป้องกันการติดเชื้อที่ดีที่สุดอย่างรอบคอบ สะท้อนถึงความสามารถของไทยในการรับมือโรคระบาด ทําให้ไทยในขณะนี้ยังไม่เข้าสู่การแพร่ระบาดระดับ 3 และคนไทยติดเชื้อน้อยมากกว่าประเทศอื่น ๆ ในโลก
น.ส.ไตรศุลี กล่าวด้วยว่า อย่างไรก็ตาม ปัจจุบันนี้ โรคติดเชื้อไวรัสโคโรนา 2019 หรือโรคโควิด-19 ถูกประกาศให้เป็นโรคติดต่ออันตรายลําดับที่ 14 โดยขอความร่วมมือบุคคลที่เดินทางกลับจากประเทศกลุ่มเสี่ยงให้กักตัวเองอย่างน้อย 14 วัน ปิดกั้นการเกิด Super Spread มั่นใจทุกคนสามารถร่วมรับผิดชอบต่อตนเองและสังคมได้
รัฐบาลไทย-ข่าวทำเนียบรัฐบาล-รมว.ศธ.ให้การต้อนรับและหารือความร่วมมือกับเอกอัครราชทูตสาธารณรัฐคิวบาประจำประเทศไทย
วันพฤหัสบดีที่ 7 กันยายน 2560
รมว.ศธ.ให้การต้อนรับและหารือความร่วมมือกับเอกอัครราชทูตสาธารณรัฐคิวบาประจําประเทศไทย
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ พร้อมคณะ ให้การต้อนรับและหารือความร่วมมือด้านการศึกษากับนายเอกตอร์ กอนเด อัลเมย์ดา (HE Mr Hector Conde Almeida) เอกอัครราชทูตสาธารณรัฐคิวบาประจําประเทศไทย
นายเอกตอร์ กอนเด อัลเมย์ดากล่าวว่า รู้สึกยินดีที่ได้มาดํารงตําแหน่งเอกอัครราชทูตสาธารณรัฐคิวบาประจําประเทศไทย โดยเข้ามาดํารงตําแหน่งเป็นระยะเวลาประมาณ 5 เดือนแล้ว ด้วยประเทศไทยเป็นศูนย์กลางของอาเซียนและมีชื่อเสียงในหลายด้าน อาทิ วัฒนธรรม การท่องเที่ยว อาหาร เป็นต้น
ปัจจุบันไทยและคิวบามีความร่วมมือด้านวิทยาศาสตร์และเทคโนโลยีเช่น บริษัทของคิวบามีความร่วมมือด้านเทคโนโลยีชีวภาพและเภสัชกรรมกับบริษัท Siam Bioscience อีกทั้งมีนักวิทยาศาสตร์คิวบาอาศัยอยู่ในประเทศไทยจํานวนมาก โดยคิวบาเป็นประเทศที่ให้ความสําคัญกับการศึกษา การฝึกอบรมครู การแพทย์ สุขภาพ วิทยาศาสตร์ และเทคโนโลยี โดยคาดหวังว่าจะสามารถแลกเปลี่ยนองค์ความรู้ในสาขาที่มีความเชี่ยวชาญกับประเทศไทยได้
ด้านการศึกษาคิวบาใช้ระบบการศึกษาเป็นตัวขับเคลื่อนและพัฒนาประเทศสู่ยุค 4.0 เช่นเดียวกับประเทศไทยที่ให้ความสําคัญกับการศึกษาในการพัฒนาประเทศให้เป็น Thailand 4.0 จึงมีความยินดีที่จะแลกเปลี่ยนประสบการณ์และองค์ความรู้ต่าง ๆ กับประเทศไทย โดยคิวบามีรัฐมนตรีด้านการศึกษาสองท่านคือ Minister of Education และ Minister of Higher Education นอกจากนี้ นักเรียนนักศึกษาคิวบาที่มีผลการเรียนดีสามารถเรียนฟรีได้จนถึงระดับ PhD
โอกาสนี้ เอกอัครราชทูตฯ ได้เสนอความร่วมมือในการส่งเสริมและพัฒนากีฬามวยสากลระหว่างคิวบาและไทย เนื่องจากนักมวยคิวบาและนักมวยไทยต่างก็มีชื่อเสียงในระดับโลก และได้เรียนเชิญ รมว.ศึกษาธิการ เข้าร่วมการประชุม University 2018 ในช่วงเดือนมกราคม 2561 ที่คิวบาด้วย
นพ.ธีระเกียรติ เจริญเศรษฐศิลป์กล่าวว่า ในนามของกระทรวงศึกษาธิการ ขอแสดงความยินดีกับเอกอัครราชทูตสาธารณรัฐคิวบาประจําประเทศไทยสําหรับการเข้ารับตําแหน่งในครั้งนี้ โดยในระหว่างการสนทนาได้แนะนําประวัติความเป็นมาของวังจันทรเกษม ซึ่งเป็นสถานที่ตั้งของกระทรวงศึกษาธิการในปัจจุบัน รวมทั้งขอบคุณความร่วมมือด้านการศึกษาที่คิวบาได้ดําเนินการร่วมกับไทยมาอย่างต่อเนื่อง
สําหรับการเรียนเชิญเข้าร่วมการประชุม University 2018 ขอให้สถานเอกอัครราชทูตสาธารณรัฐคิวบาฯ เสนอข้อมูลและรายละเอียดมาที่สํานักความสัมพันธ์ต่างประเทศ สํานักงานปลัดกระทรวงศึกษาธิการ เพื่อดําเนินการตามขั้นตอน พร้อมทั้งขอให้เรียนเชิญรัฐมนตรีว่าการกระทรวงสาธารณสุขของไทย และอธิการบดีมหาวิทยาลัยมหิดล ไปเข้าร่วมการประชุมด้านการแพทย์และสาธารณสุขของคิวบาด้วย เนื่องจากหน่วยงานทั้งสองมีความเชี่ยวชาญด้านการแพทย์และการสาธารณสุข ซึ่งจะทําให้การเข้าร่วมประชุมดังกล่าวเกิดประโยชน์อย่างมาก
อรพรรณ ฤทธิ์มั่น, บัลลังก์ โรหิตเสถียร: สรุป/รายงาน
อิทธิพล รุ่งก่อน: ถ่ายภาพ
รัฐบาลไทย-ข่าวทำเนียบรัฐบาล-รัฐบาลแก้ไขปัญหาคนไร้ที่พึ่งและคนขอทานอย่างต่อเนื่อง
วันศุกร์ที่ 5 มกราคม 2561
รัฐบาลแก้ไขปัญหาคนไร้ที่พึ่งและคนขอทานอย่างต่อเนื่อง
เพื่อให้คนไร้ที่พึ่งได้รับโอกาสที่จะกลับมายืนหยัดด้วยตนเอง และดํารงชีวิตอยู่ในสังคมอย่างมีความสุขได้อีกครั้ง
ต่อจากนี้ไป ขอเชิญรับฟังไทยคู่ฟ้า ครับ
รัฐบาลแก้ไขปัญหาคนไร้ที่พึ่งและคนขอทาน เพื่อลดความเหลื่อมล้ําและสร้างโอกาสการเข้าถึงบริการของรัฐด้วยการส่งเสริมให้มีที่อยู่อาศัยเป็นหลักแหล่งภายใต้โครงการบ้านมิตรไมตรี พร้อมทั้งจัดบริการสวัสดิการสังคมเบื้องต้น เช่น ให้คําปรึกษาด้านสุขภาพ พัฒนาอาชีพและรายได้ เป็นต้น โดยล่าสุดได้เปิดให้บริการบ้านมิตรไมตรีเพิ่มเติมใน กทม. ในเขตสายไหม ห้วยขวาง อ่อนนุช และธนบุรี รวมการให้บริการตั้งแต่เดือนตุลาคม 2559 จนถึงปัจจุบัน มียอดผู้ใช้บริการสะสม 3,300 คน ทั้งนี้ รัฐบาลมุ่งมั่นพัฒนาคุณภาพชีวิตคนไร้ที่พึ่งและคนขอทานให้ได้รับความคุ้มครองและช่วยเหลืออย่างถูกต้อง รวมทั้งใช้ชีวิตร่วมกับผู้อื่นในสังคมได้อย่างปกติสุข โดยหากประชาชนพบผู้ด้อยโอกาสทางสังคมสามารถแจ้งข้อมูลได้ที่ศูนย์ช่วยเหลือสังคม สายด่วน 1300 ตลอด 24 ชั่วโมง
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมต. นร. นายเทวัญ ฯ ลงพื้นที่ จ.สมุทรสาคร ถวายหน้ากากอนามัย 5,000 ชิ้น สนองพระบัญชาสมเด็จพระสังฆราช ที่ทรงห่วงใยพระภิกษุสามเณรและประชาชนทั่วประเทศ ที่ได้รับผลกระทบจากสถานการณ์โควิด
วันพฤหัสบดีที่ 14 พฤษภาคม 2563
รมต. นร. นายเทวัญ ฯ ลงพื้นที่ จ.สมุทรสาคร ถวายหน้ากากอนามัย 5,000 ชิ้น สนองพระบัญชาสมเด็จพระสังฆราช ที่ทรงห่วงใยพระภิกษุสามเณรและประชาชนทั่วประเทศ ที่ได้รับผลกระทบจากสถานการณ์โควิด
รมต. นร. นายเทวัญ ฯ ลงพื้นที่ จ.สมุทรสาคร ถวายหน้ากากอนามัย 5,000 ชิ้น สนองพระบัญชาสมเด็จพระสังฆราช ที่ทรงห่วงใยพระภิกษุสามเณรและประชาชนทั่วประเทศ ที่ได้รับผลกระทบจากสถานการณ์โควิด-19
วันนี้ (14 พฤษภาคม 2563) เวลา 14.00 น. นายเทวัญ ลิปตพัลลภ รัฐมนตรีประจําสํานักนายกรัฐมนตรี พร้อมด้วย นายณัฎฐชัย ศรีรุ่งสุขพินิจ ที่ปรึกษารัฐมนตรีประจําสํานักนายกรัฐมนตรี และนายธงชัย ลืออดุลย์ เลขานุการรัฐมนตรีประจําสํานักนายกรัฐมนตรี เดินทางไปยัง วัดเจษฎาราม พระอารามหลวง อ.เมืองสมุทรสาคร จ.สมุทรสาคร เพื่อถวายหน้ากากอนามัย เจลและแอลกอฮอล์ล้างมือแด่เจ้าคณะจังหวัดธรรมยุตนิกายและมหานิกาย ตามพระบัญชาของ เจ้าพระคุณ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ที่ทรงห่วงใยสุขภาพอนามัยของพระภิกษุสามเณร ตลอดจนประชาชนทั่วไป จากสถานการณ์การแพร่ระบาดของเชื้อไวรัสโควิด-19 และสถานการณ์มลภาวะทางอากาศ โดยเมื่อวันที่ 10 มีนาคม 2563 ทรงประทานพระวโรกาสให้รัฐมนตรีประจําสํานักนายกรัฐมนตรี ผู้กํากับดูแลสํานักงานพระพุทธศาสนาแห่งชาติเข้าเฝ้า ทรงโปรดให้ไวยาวัจกรจัดกัปปิยกัณฑ์เท่าจํานวน 2,000,000 บาท (สองล้านบาทถ้วน) เป็นทุนประเดิมสําหรับสํานักงานพระพุทธศาสนาแห่งชาติ จัดหาหน้ากากอนามัย ประทานแก่พระภิกษุสามเณร และประชาชน ในชุมชนใกล้เคียงวัดทั่วประเทศ
สําหรับหน้ากากอนามัยที่รัฐมนตรีประจําสํานักนายกรัฐมนตรีนํามาถวายในวันนี้ มีจํานวน 5,000 ชิ้น เป็นเงินมูลค่า 50,000 บาทถ้วน (ห้าหมื่นบาทถ้วน) พร้อมเจลและแอลกอฮอล์ล้างมือ จํานวน 560 ขวด โดยถวายแด่พระเทพสาครมุนี เจ้าคณะจังหวัดสมุทรสาคร มหานิกาย และถวายแด่พระรามัญมุนี เจ้าคณะจังหวัดสมุทรสาคร ธรรมยุตนิกาย
รัฐมนตรีประจําสํานักนายกรัฐมนตรี เปิดเผยว่า ที่ผ่านมาได้เดินทางไปถวายหน้ากากอนามัยแล้ว จํานวนกว่า 160,000 ชิ้น ทั่วประเทศ ทั้งนี้ สมเด็จพระสังฆราชทรงมีพระปรารภสนับสนุนให้วัดซึ่งมีอยู่คู่ชุมชนทั่วประเทศเป็นศูนย์กลางแจกจ่ายหน้ากากอนามัยแก่ประชาชนผู้ประสบความเดือดร้อนหรือมีความเสี่ยงต่อสถานการณ์การแพร่ระบาดของเชื้อไวรัสโควิด-19 โดยไม่จํากัดสัญชาติ เชื้อชาติ ศาสนา นอกจากนี้ ยังทรงมีพระดําริให้วัดที่มีศักยภาพสามารถช่วยเหลือชุมชนได้ จัดตั้งศูนย์ช่วยเหลือผู้ได้รับผลกระทบจากการแพร่ระบาดของโรคติดเชื้อไวรัสโควิด-19 หรือ โรงทาน เพื่อแจกจ่ายอาหารและ เครื่องอุปโภคบริโภคแก่ประชาชนที่ได้รับผลกระทบจากสถานการณ์ดังกล่าวอีกด้วย
................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-บริษัท ท่าอากาศยานไทย จำกัด (มหาชน) คาดการณ์เที่ยวบินและผู้โดยสารสิ้นปีงบ 63 ลดลง และเตรียมจัดตั้งบริษัทจำกัดบริหารโครงการเกี่ยวกับสินค้าเน่าเสียง่าย
วันพฤหัสบดีที่ 23 เมษายน 2563
บริษัท ท่าอากาศยานไทย จํากัด (มหาชน) คาดการณ์เที่ยวบินและผู้โดยสารสิ้นปีงบ 63 ลดลง และเตรียมจัดตั้งบริษัทจํากัดบริหารโครงการเกี่ยวกับสินค้าเน่าเสียง่าย
บริษัท ท่าอากาศยานไทย จํากัด (มหาชน) (ทอท.) กระทรวงคมนาคม คาดการณ์ปริมาณการจราจรทางอากาศในปีงบประมาณ 2563 (เดือนตุลาคม 2562 - กันยายน 2563)
ภายหลังจากผลกระทบการแพร่ระบาดของโรคติดเชื้อไวรัส COVID-19 มีอัตราการเติบโตของเที่ยวบินและผู้โดยสารที่ลดลงร้อยละ 44.9 และ 53.1 ตามลําดับ และเตรียมพร้อมจัดตั้งบริษัทจํากัด เพื่อบริหารโครงการเกี่ยวกับสินค้าเน่าเสียง่าย ณ ท่าอากาศยานสุวรรณภูมิ (ทสภ.)
นายนิตินัย ศิริสมรรถการ กรรมการผู้อํานวยการใหญ่ ทอท. กล่าวว่า การประชุมคณะกรรมการ ทอท. ครั้งที่ 5/2563 เมื่อวันที่ 22 เมษายน 2563 ฝ่ายบริหาร ทอท. รายงานประมาณการปริมาณการจราจรทางอากาศในปีงบประมาณ 2563 จากผลกระทบการแพร่ระบาดของโรคติดเชื้อไวรัส COVID-19 คาดว่าจะมีเที่ยวบินประมาณ 493,800 เที่ยวบิน และมีผู้โดยสารประมาณ 66.58 ล้านคน มีการเติบโตที่ลดลงร้อยละ 44.9 และ 53.1 ตามลําดับ โดยดูจากระยะเวลาการฟื้นตัวของธุรกิจการบินที่จําเป็นต้องพึ่งพาการฟื้นตัวของประเทศปลายทาง ซึ่งประเทศไทยมีประเทศปลายทางที่สําคัญ คือ กลุ่มประเทศจากทวีปเอเชียแปซิฟิกที่คิดเป็นสัดส่วนกว่าร้อยละ 80 และคาดว่าการฟื้นตัวของเที่ยวบินภายในประเทศจะเกิดขึ้นก่อนเที่ยวบินระหว่างประเทศที่มีปัจจัยอื่นเข้ามาเกี่ยวข้อง เช่น การควบคุมการแพร่ระบาดฯ ในแต่ละประเทศ การค้นพบยาหรือวัคซีนสําหรับรักษาหรือป้องกันโรคติดเชื้อไวรัส COVID-19 ได้สําเร็จ เป็นต้น ซึ่งหากสามารถควบคุมการระบาดทั่วโลกได้ เศรษฐกิจของประเทศไทยและประเทศหลัก ๆ เริ่มฟื้นตัวแล้วปริมาณการจราจรจะกลับมามีปริมาณปกติที่ระดับเดิมของปี 2562 ในเดือนตุลาคม 2564
นอกจากนั้น คณะกรรมการ ทอท. มีมติอนุมัติจัดตั้งบริษัทจํากัด เพื่อบริหารโครงการเกี่ยวกับสินค้าเน่าเสียง่าย ณ ทสภ. (Perishable Premium Lane : PPL) ซึ่งเป็นส่วนหนึ่งของโครงการศูนย์ตรวจสอบสินค้าเกษตรก่อนส่งออก (Certify Hub) โดย ทอท. ถือหุ้นร้อยละ 49 และเอกชนที่มีความเชี่ยวชาญในด้านดังกล่าวถือหุ้นร้อยละ 51 เพื่อเพิ่มความคล่องตัวการบริหารจัดการสินค้าเกษตรของไทยให้คงคุณภาพและมีมาตรฐานตามหลักสากล โดยช่องทาง PPL จะมีพื้นที่สําหรับจัดเตรียมสินค้าแยกออกจากอาคารขนถ่ายสินค้า พร้อมเจ้าหน้าที่ตรวจและเตรียมสินค้าเกษตร เปรียบเสมือนการให้บริการชั้นธุรกิจ (Business Class) สําหรับสินค้า โดยสินค้าในช่องทาง PPL จะได้รับการดูแลและจัดเตรียมสินค้าโดยผู้ที่เชี่ยวชาญโดยเฉพาะเพื่อนําส่งให้อาคารขนถ่ายสินค้าดําเนินการต่อไป ทั้งนี้ คาดว่าจะสามารถจดทะเบียนจัดตั้งบริษัทได้ในเดือนมิถุนายน 2563 และเปิดให้บริการในเดือนพฤศจิกายน 2563
รัฐบาลไทย-ข่าวทำเนียบรัฐบาล-สธ. แสดงความเสียใจ ให้การช่วยเหลือ อสม. ที่บาดเจ็บ/เสียชีวิต จากอุบัติเหตุที่นครราชสีมา
วันอังคารที่ 17 ธันวาคม 2562
สธ. แสดงความเสียใจ ให้การช่วยเหลือ อสม. ที่บาดเจ็บ/เสียชีวิต จากอุบัติเหตุที่นครราชสีมา
ปลัดกระทรวงสาธารณสุข  แสดงความเสียใจและให้การช่วยเหลือครอบครัวอาสาสมัครสาธารณสุขประจําหมู่บ้านที่บาดเจ็บและเสียชีวิตจากอุบัติเหตุ ขณะเดินทางกลับหลังร่วมซ้อมแผนรับมืออุบัติเหตุที่ จ.นครราชสีมา มอบกรมสนับสนุนบริการสุขภาพดูแลช่วยเหลือตามสิทธิ
ปลัดกระทรวงสาธารณสุข แสดงความเสียใจและให้การช่วยเหลือครอบครัวอาสาสมัครสาธารณสุขประจําหมู่บ้านที่บาดเจ็บและเสียชีวิตจากอุบัติเหตุ ขณะเดินทางกลับหลังร่วมซ้อมแผนรับมืออุบัติเหตุที่ จ.นครราชสีมา มอบกรมสนับสนุนบริการสุขภาพดูแลช่วยเหลือตามสิทธิ
นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ว่า ได้รับรายงานจากนายแพทย์สาธารณสุขจังหวัดนครราชสีมา กรณีอาสาสมัครสาธารณสุขประจําหมู่บ้าน (อสม.) ประสบอุบัติเหตุขณะเดินทางกลับบ้านภายหลังเข้าร่วมการซักซ้อมแผนรับมืออุบัติเหตุ บริเวณถนนสายพิมาย-ตลาดแค อ.พิมาย จ.นครราชสีมา ทําให้มี อสม.เสียชีวิต 1 ราย บาดเจ็บ 1 คน ได้มอบหมายให้กรมสนับสนุนบริการสุขภาพ ส่งทีมจากศูนย์สนับสนุนบริการสุขภาพที่ 9 ดูแลพร้อมมอบเงินช่วยเหลือเบื้องต้นให้แก่ครอบครัวผู้เสียชีวิต รวมทั้งประชาสัมพันธ์ให้ชมรม เครือข่าย อสม. เจ้าหน้าที่ พนักงานกรมสนับสนุนบริการสุขภาพ ร่วมบริจาคเข้าบัญชีทายาท
สําหรับผู้บาดเจ็บ ขณะนี้พักรักษาที่ห้องพิเศษโรงพยาบาลพิมาย จ.นครราชสีมา อาการปลอดภัย อยู่ในความดูแลของทีมแพทย์และนักจิตวิทยาอย่างใกล้ชิด ให้การรักษาพยาบาลโดยไม่มีค่าใช้จ่าย
“ต้องขอแสดงความเสียใจครอบครัวผู้เสียชีวิต เหตุการณ์ที่เกิดขึ้นเป็นอุบัติเหตุที่ไม่มีใครอยากให้เกิดขึ้น แต่เมื่อเกิดขึ้นแล้วก็ต้องดูแลช่วยเหลือให้ดีที่สุด”นายแพทย์สุขุมกล่าว
ด้านนายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ กล่าวว่า กระทรวงสาธารณสุขได้ให้ความสําคัญกับพี่น้อง อสม. ที่เสียสละทํางานเป็นจิตอาสา ช่วยดูแลสุขภาพของประชาชน ขณะนี้กรมสนับสนุนบริการสุขภาพ ได้สนับสนุนจัดสวัสดิการสําหรับ อสม. โดยตั้งสมาคมฌาปนกิจสงเคราะห์อาสาสมัครสาธารณสุขประจําหมู่บ้าน แห่งประเทศไทย ขึ้น เพื่อเป็นสวัสดิการช่วยเหลือครอบครัวของ อสม. เมื่อเสียชีวิต จึงขอเชิญชวน อสม. สมัครเป็นสมาชิก โดยขอเอกสารและยื่นความประสงค์ภายในวันที่ 25 ธันวาคม 2562 ณ สถานบริการสาธารณสุขที่ส่งผลการปฏิบัติงาน (อสม.1) ซึ่งจะมีผลคุ้มครองตั้งแต่วันที่ 15 มกราคม 2563 เป็นต้นไป
*********************************** 17 ธันวาคม 2562
รัฐบาลไทย-ข่าวทำเนียบรัฐบาล-รัฐมนตรี สมชายฯ เยี่ยมชมชุมชนตลาดน้ำบางน้ำผึ้งจ.สมุทรปราการ เตรียมเข้าสู่หมู่บ้าน CIV มี.ค 62 นี้
วันเสาร์ที่ 16 กุมภาพันธ์ 2562
รัฐมนตรี สมชายฯ เยี่ยมชมชุมชนตลาดน้ําบางน้ําผึ้งจ.สมุทรปราการ เตรียมเข้าสู่หมู่บ้าน CIV มี.ค 62 นี้
รัฐมนตรี สมชายฯ เยี่ยมชมชุมชนตลาดน้ําบางน้ําผึ้งจ.สมุทรปราการ เตรียมเข้าสู่หมู่บ้าน CIV มี.ค 62 นี้
วันนี้ (16 กุมภาพันธ์ 2562) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ลงพื้นที่เยี่ยมชมวิถีชุมชนตลาดน้ําบ้านบางน้ําผึ้ง หมู่ที่ 3 ตําบลบางน้ําผึ้ง อําเภอพระประแดง จังหวัดสมุทรปราการ
ชุมชนตลาดน้ําบางน้ําผึ้ง มีกลุ่มวิสาหกิจชุมชนหัตถศาสตร์เพื่อสุขภาพและเป็นแหล่งเรียนรู้ภูมิปัญญาท้องถิ่น ซึ่งมีผลิตภัณฑ์เด่น คือ ถุงประคบธัญพืช เกิดจากการสืบทอดภูมิปัญญาจากบรรพบุรุษที่ใช้พืชสมุนไพรที่มีอยู่ในท้องถิ่นนํามาใช้ในการบําบัดรักษาในรูปแบบของแพทย์แผนโบราณ โดยแบ่งคุณประโยชน์ของสมุนไพรออกเป็นหลากหลายประเภท ซึ่งลูกประคบธัญพืชเป็นหนึ่งในผลิตภัณฑ์ที่ใช้หลักของพืชสมุนไพรในธรรมชาติ โดยได้รับมาตรฐาน มผช.1351/2553 จากสํานักงานมาตรฐานผลิตภัณฑ์อุตสาหกรรม และเคยเข้าร่วมโครงการการส่งเสริมและพัฒนาศักยภาพของอุตสาหกรรมในภูมิภาคของกระทรวงอุตสาหกรรม และยังร่วมชมกิจกรรมทําธูป/ผ้ามัดย้อม (ร้อน/เย็น) อีกด้วย
กลุ่มวิสาหกิจชุมชนฯ มีความต้องการให้กระทรวงอุตสาหกรรมเข้าไปพัฒนาผลิตภัณฑ์ใหม่ๆ การออกแบบบรรจุภัณฑ์ การประชาสัมพันธ์และการเพิ่มช่องทางในการจําหน่าย รวมทั้งเพิ่มช่องทางการตลาดแก่ผู้ประกอบการท้องถิ่น และ SMEs คนตัวเล็กทําให้เกิดความเชื่อมโยงระหว่าง 1) ผู้ผลิตกับผู้ผลิต (B 2
รัฐบาลไทย-ข่าวทำเนียบรัฐบาล-รองนายกรัฐมนตรี ตรวจราชการในพื้นที่จังหวัดนครศรีธรรมราชก่อนเข้าร่วมการประชุมคณะรัฐมนตรีนอกสถานที่
วันอาทิตย์ที่ 19 สิงหาคม 2561
รองนายกรัฐมนตรี ตรวจราชการในพื้นที่จังหวัดนครศรีธรรมราชก่อนเข้าร่วมการประชุมคณะรัฐมนตรีนอกสถานที่
รองนายกรัฐมนตรี ตรวจราชการในพื้นที่จังหวัดนครศรีธรรมราชก่อนเข้าร่วมการประชุมคณะรัฐมนตรีนอกสถานที่
ตามที่นายกรัฐมนตรี กําหนดประชุมคณะรัฐมนตรีอย่างเป็นทางการนอกสถานที่ ครั้งที่ 6/2561 ณ จังหวัดชุมพร ในวันที่ 21 สิงหาคม 2561 นั้น
​​
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม กําหนดลงพื้นที่เพื่อตรวจราชการหน่วยงานในกํากับด้านยุติธรรม ด้านดิจิทัล และด้านพลังงาน ในพื้นที่จังหวัดนครศรีธรรมราช ในวันที่ 20 สิงหาคม 2561 เพื่อเป็นการเตรียมข้อมูลสําหรับการเข้าประชุมคณะรัฐมนตรีอย่างเป็นทางการนอกสถานที่ ณ สถาบันเทคโนโลยีพระจอมเกล้าเจ้าคุณทหารลาดกระบัง วิทยาเขตชุมพร ในวันที่ 21 สิงหาคม 2561 ต่อไป ทั้งนี้พื้นที่ในการลงตรวจราชการของพลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรมพร้อมด้วยคณะ ได้แก่
​​เวลา 10.00 น. เดินทางไปยังโรงแยกก๊าซขนอม เพื่อพบปะพูดคุยรับฟังปัญหาจากประชาชนในพื้นที่รอบโรงแยกก๊าซและโรงไฟฟ้าขนอม ณ ห้องประชุมใหญ่ อาคารชัยสนวัฒนา ตําบลท้องเนียน อําเภอขนอม จังหวัดนครศรีธรรมราช
​​เวลา 13.00 น. เดินทางไปตรวจเยี่ยมจุดติดตั้งเน็ตประชารัฐ ที่บ้านศาลาสามหลัง หมู่ 7 ตําบลสระแก้ว อําเภอท่าศาลา จังหวัดนครศรีธรรมราช
​​เวลา 15.00 น. เป็นประธานในพิธีเปิดโครงการยุติธรรมสู่หมู่บ้าน นําบริการรัฐสู่ประชาชน ครั้งที่ ๑๑ พร้อมทั้งเยี่ยมชมนิทรรศการของหน่วยงานในสังกัดกระทรวงยุติธรรมและหน่วยงานภาคี และพบปะพูดคุยรับฟังปัญหาจากประชาชนในพื้นที่ ณ หอประชุมเมือง (ทุ่งท่าลาด) เทศบาลนครศรีธรรมราช ตําบลนาเคียน อําเภอเมือง จังหวัดนครศรีธรรมราช
​​จากนั้น รองนายกรัฐมนตรีและรัฐมนตรีว่าการกระทรวงยุติธรรมจะได้เดินทางต่อไปยังจังหวัดชุมพร เพื่อเตรียมเข้าร่วมการประชุมคณะรัฐมนตรีอย่างเป็นทางการนอกสถานที่ในวันรุ่งขึ้นต่อไป
..........................................................
กลุ่มประชาสัมพันธ์และเผยแพร่ สํานักโฆษก
ข้อมูลโดย พลอากาศเอก มณฑล สัชฌุกร
โฆษกประจํารองนายกรัฐมนตรี (พลอากาศเอก ประจิน จั่นตอง)
รัฐบาลไทย-ข่าวทำเนียบรัฐบาล-รมต.นร. นายเทวัญ ฯ ย้ำชัดการจัดสรรเงินเยียวยา อสมท. จากการเรียกคืนคลื่น 2600 MHz ต้องยึดผลประโยชน์ประเทศชาติเป็นหลัก เร่งตั้งคณะกรรมการตรวจสอบข้อเท็จจริงก่อนเสนอนายกรัฐมนตรีพิจารณา
วันพุธที่ 17 มิถุนายน 2563
รมต.นร. นายเทวัญ ฯ ย้ําชัดการจัดสรรเงินเยียวยา อสมท. จากการเรียกคืนคลื่น 2600 MHz ต้องยึดผลประโยชน์ประเทศชาติเป็นหลัก เร่งตั้งคณะกรรมการตรวจสอบข้อเท็จจริงก่อนเสนอนายกรัฐมนตรีพิจารณา
รมต. นร. นายเทวัญ ฯ ย้ําชัดการจัดสรรเงินเยียวยา อสมท. จากการเรียกคืนคลื่น 2600 MHz ต้องยึดผลประโยชน์ประเทศชาติเป็นหลัก เร่งตั้งคณะกรรมการตรวจสอบข้อเท็จจริงก่อนเสนอนายกรัฐมนตรีพิจารณา
วันนี้ (17 มิถุนายน 2563) เวลา 10.00 น. ณ ตึกบัญชาการ 1 ทําเนียบรัฐบาล นายเทวัญ ลิปตพัลลภ รัฐมนตรีประจําสํานักนายกรัฐมนตรีให้สัมภาษณ์สื่อมวลชน กรณีที่เมื่อวันที่ 10 มิถุนายน 2563 ที่ประชุมคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ หรือ กสทช. มีมติเห็นชอบเงินเยียวยาให้กับ อสมท. จากการเรียกคืนคลื่น 2600 MHz ก่อนกําหนดเพื่อนําไปประมูล 5G เป็นจํานวน 3,235.83 ล้านบาท โดย กสทช. ได้รับหนังสือจากนายเขมทัตย์ พลเดช ผู้อํานวยการใหญ่ อสมท. ให้แบ่งเงินจํานวนนี้ครึ่งหนึ่งให้ อสมท. และครึ่งหนึ่งให้กับบริษัทคู่สัญญาคือ บริษัท เพลย์เวิร์ค จํากัด ส่งผลให้คณะกรรมการ อสมท. ทักท้วงโดยมีการทําหนังสือทักท้วงไปยังประธานกรรมการ อสมท. โดยให้เหตุผลว่าการกระทําดังกล่าวเป็นการไม่รักษาผลประโยชน์ของประเทศชาติ และมองว่าผู้อํานวยการใหญ่ อสมท. ไม่มีอํานาจทําหนังสือถึง กสทช. นอกจากนี้ มีคณะกรรมการ อสมท. บางส่วนที่ไม่เห็นด้วยได้ลาออกจากการทําหน้าที่
ทั้งนี้ รัฐมนตรีประจําสํานักนายกรัฐมนตรี ได้เร่งหารือปลัดสํานักนายกรัฐมนตรี และสรุปให้เร่งดําเนินการ ดังนี้
1. ตั้งคณะกรรมการเพื่อตรวจสอบข้อเท็จจริง
2. ทําหนังสือกราบเรียนนายกรัฐมนตรีถึงข้อเท็จจริงที่เกิดขึ้น
3. ส่งหนังสือถึงประธานคณะกรรมการ อสมท. ให้ดําเนินการตรวจสอบข้อเท็จจริง
จากประเด็นดังกล่าว พลเอก ประยุทธ์ จันทร์โอชา นายกรัฐมนตรี ได้กําชับให้ยึดผลประโยชน์ของประเทศชาติเป็นหลักในการพิจารณา ด้านรัฐมนตรีประจําสํานักนายกรัฐมนตรีได้กําชับให้คณะกรรมการตรวจสอบข้อเท็จจริงดําเนินการให้แล้วเสร็จและรายงานภายใน 15 วัน โดยยึดแนวทางตามที่นายกรัฐมนตรีกําชับ
----------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กสร. จ้างล่ามต่างด้าวเสริมทัพตรวจแรงงานศูนย์ PIPO
วันศุกร์ที่ 8 ธันวาคม 2560
กสร. จ้างล่ามต่างด้าวเสริมทัพตรวจแรงงานศูนย์ PIPO
กรมสวัสดิการและคุ้มครองแรงงาน เร่งจ้างล่ามลงศูนย์ PIPO ให้ครบ 32 ศูนย์ฯ ใน 22 จังหวัดชายทะเล ช่วยลูกจ้างต่างด้าวเข้าถึงสิทธิตามกฎหมาย ป้องกันปัญหาค้ามนุษย์ด้านแรงงานในกิจการประมงทะเล
นายอนันต์ชัย อุทัยพัฒนาชีพ รักษาราชการแทนอธิบดีกรมสวัสดิการและคุ้มครองแรงงาน (กสร.) เปิดเผยว่า จากการตรวจเยี่ยมการดําเนินการของศูนย์ควบคุมการแจ้งเข้า-ออกเรือประมง (Port in Port Out Control Center : PIPO) จังหวัดสมุทรสาคร ของพลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน เมื่อวันที่ 3 ธันวาคมที่ผ่านมา พบว่าผู้ประสานงานด้านภาษา หรือล่าม ประจําศูนย์ PIPO ยังมีไม่เพียงพอ เนื่องจากศูนย์ PIPO บางแห่งยังขาดล่ามมาปฏิบัติงานและบางแห่งมีจํานวนไม่เพียงพอต่อความต้องการของแรงงาน โดย กสร.ได้จัดจ้างล่ามเพื่อปฏิบัติการในศูนย์ PIPO ที่ตั้งอยู่ในพื้นที่จังหวัดชายทะเลแล้ว 21 จังหวัด 30 ศูนย์ จาก 22 จังหวัด 32 ศูนย์ แต่ยังขาดศูนย์ปัตตานี ปราณบุรี ฉะเชิงเทรา ปากพนัง และศูนย์ประแสร์ ทั้งนี้ ได้สั่งการให้เร่งจัดจ้างให้ครบโดยเร็วที่สุดเพื่อให้ลูกจ้างได้รับการคุ้มครองสิทธิอย่างทั่วถึง
นายอนันต์ชัย กล่าวเพิ่มเติมว่า ผู้ประสานงานด้านภาษาหรือล่าม จะเข้าไปเสริมการปฏิบัติงานของพนักงานตรวจแรงงาน ประจําศูนย์ PIPO โดยทําหน้าที่เป็นสื่อกลางระหว่างแรงงานต่างด้าวกับเจ้าหน้าที่ในการสื่อสารสิทธิ หน้าที่ตามกฎหมายและแนวทางการดําเนินการของเจ้าหน้าที่ให้กับลูกจ้างต่างด้าวได้ถูกต้อง ชัดเจน เพื่อช่วยลดช่องว่างด้านภาษาที่อาจเป็นอุปสรรคในการปฏิบัติงาน ซึ่งจะส่งผลให้ลูกจ้างต่างด้าวได้รับสิทธิประโยชน์และเข้าถึงบริการของรัฐได้อย่างมีประสิทธิภาพมากขึ้น สําหรับล่ามภาษาที่ต้องการได้แก่ ล่ามภาษาเมียนมา และภาษากัมพูชา ผู้สนใจสามารถสอบถามรายละเอียดเพิ่มเติมได้ที่ กองคุ้มครองแรงงาน กรมสวัสดิการและคุ้มครองแรงงาน โทรศัพท์ 0 2246 8994 หรือที่สํานักงานสวัสดิการและคุ้มครองแรงงานจังหวัดที่ศูนย์ PIPO ตั้งอยู่
รัฐบาลไทย-ข่าวทำเนียบรัฐบาล-รองนายกรัฐมนตรี เป็นประธานในพิธีเปิด “โครงการสร้างความเชื่อมั่นแก่นักท่องเที่ยว ณ ศูนย์ประชุมนานาชาติคุ้มคำ จังหวัดเชียงใหม่
วันพุธที่ 6 กันยายน 2560
รองนายกรัฐมนตรี เป็นประธานในพิธีเปิด “โครงการสร้างความเชื่อมั่นแก่นักท่องเที่ยว ณ ศูนย์ประชุมนานาชาติคุ้มคํา จังหวัดเชียงใหม่
รองนายกรัฐมนตรี เป็นประธานในพิธีเปิด “โครงการสร้างความเชื่อมั่นแก่นักท่องเที่ยว ณ ศูนย์ประชุมนานาชาติคุ้มคํา จังหวัดเชียงใหม่
วันนี้ (วันอังคารที่ 5 กันยายน 2560) เวลา 17.00 น.ณ ศูนย์ประชุมนานาชาติคุ้มคํา จังหวัดเชียงใหม่
พลเอก ธนะศักดิ์ ปฏิมาประกร รองนายกรัฐมนตรี เป็นประธานในพิธีเปิด “โครงการสร้างความเชื่อมั่นแก่นักท่องเที่ยว เป็นการบูรณาการร่วมกันทั้งภาครัฐ ภาคเอกชน และประชาสังคม โดยมีผู้เข้าร่วมโครงการประมาณ 500 คน เพื่อเพิ่มมาตรฐานอุตสาหกรรมท่องเที่ยวในภาคเหนือ”
โครงการนี้จะสนับสนุนให้เกิดการท่องเที่ยวที่มีคุณภาพ ปลอดภัย และได้มาตรฐาน เป็นที่ยอมรับในระดับสากล ทําให้เกิดความเชื่อมั่นและสร้างความประทับใจให้กับนักท่องเที่ยว ที่จะมาเยือน ในปีท่องเที่ยวไทย ปี 2561